Հավելված 1

Հայաստանի Հանրապետության առողջապահության նախարարի

2023 թվականի \_\_\_\_\_\_\_\_\_\_ \_\_\_\_\_\_-ի N \_\_\_\_\_\_-Լ հրամանի և

Հայաստանի Հանրապետության Էկոնոմիկայի նախարարի

 2023 թվականի \_\_\_\_\_\_\_\_\_\_\_\_ \_\_\_\_\_\_-ի N \_\_\_\_\_\_-Լ հրամանի

**ԱՐՏԱԴՐԱԿԱՆ ԿԱՆԵՓԻ ՀԵՏ ԿԱՊՎԱԾ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ԼԻՑԵՆԶԻԱ ՍՏԱՑԱԾ ԱՆՁԱՆՑ ՄՈՏ ԳՏՆՎՈՂ ԱՐՏԱԴՐԱԿԱՆ ԿԱՆԵՓԻ ԲՈՒՅՍԵՐԻ ՆՄՈՒՇԱՌՄԱՆ ԿԱՐԳԸ**

**1. ԸՆԴՀԱՆՈՒՐ ԴՐՈՒՅԹՆԵՐ**

1. Սույն կարգով կարգավորվում են արտադրական կանեփի հետ կապված գործունեության իրականացման լիցենզիա ստացած անձանց մոտ գտնվող արտադրական կանեփի բույսերի նմուշառման հետ կապված հարաբերությունները։
2. Արտադրական կանեփի բույսերից նմուշառումն իրականացվում է նմուշառված զանգվածում տետրահիդրոկաննաբինոլի պարունակությունը որոշելու նպատակով։
3. Սույն կարգին համապատասխան նմուշառումը 95 տոկոս ճշտությամբ երաշխավորում է յուրաքանչյուր խմբաքանակում 1 տոկոսից պակաս «Թմրամիջոցների և հոգեմետ (հոգեներգործուն) նյութերի մասին» օրենքով սահմանված տետրահիդրոկաննաբինոլի պարունակությունը գերազանցող բույսերի առկայություն և նմուշառված զանգվածի միատարր խմբաքանակ։
4. Լիցենզավորված իրավաբանական անձինք չեն կարող արտադրական կանեփի բույսերի բերքահավաքը իրականացնել մինչև նմուշառումը, հակառակ դեպքում՝ ամբողջ բերքը ենթակա է ոչնչացման։
5. Բույսերի խմբաքանակից նմուշառումն իրականացվում է սպասվող բերքահավաքից առավելագույնը 15-30 օր առաջ` մինչև բույսերի ծաղկման փուլը, որի մասին լիցենզավորված անձը գրավոր տեղեկացնում է Շուկայի վերահսկողության տեսչական մարմին։
6. Նմուշառումը իրականացվում է Շուկայի վերահսկողության տեսչական մարմնի կամ իրավապահ մարմնի ներկայացուցչի կողմից։
7. Շուկայի վերահսկողության տեսչական մարմնի ներկայացուցիչը (այսուհետ՝ Նմուշառու) մուտք գործելով մշակության տարածք, դիտողական ուսումնասիրում է մշակվող տարածքում առկա բույսերի միատարրությունը՝ պարզելու համար մշակվող տարածությունում բույսերի տիպիկությունը մշակվող սորտին: Նմուշառուն գնահատում է բույսերի արտաքին տեսքը, միջին բարձրությունը, բույսերի մոտավոր խտությունը, բույսերի վիճակը, ծաղկագլխի (կամ ծաղկաբողբոջի) հասունության աստիճանը։
8. Նմուշառուն միևնույն տարածքում առկա բույսերի խմբաքանակից հավաքում է առանձին նմուշներ և բույսերի միևնույն սորտի խմբաքանակից միատարր զանգված ձևավորելու համար հավաքում է բույսի նմուշների նվազագույն քանակություն, որը ներկայացվում է աղյուսակ 1-ում։
9. Նմուշառուն նմուշառում իրականացնելիս պետք է ունենա այգեգործական մկրատ (սեկատոր) կամ դանակ, թղթե փաթեթներ կամ տոպրակներ (արգելվում են պոլիէթիլենից տոպրակները), ախտահանող նյութեր, կպչուն ժապավեն, մեկանգամյա օգտագործման ձեռնոց, գլոբալ տեղորոշման համակարգ (ասյուհետ` Ջպս (GPS) սարք):

10. Բույսերից նմուշների հավաքումն իրականացվում է այգեգործական մկրատի (սեկատոր) կամ դանակի օգնությամբ, որոնք մինչև գործածելը և գործածելուց հետո ախտահանվում է՝ ախտահանիչ նյութերով։

11. Նմուշառուն մշակության տարածքի Ջպս սարքի կոորդինատները համեմատում է լիցենզավորված անձի կողմից տրամադրված Ջպս սարքի կոորդինատների հետ։

12. Նմուշառուի կողմից ըստ քանակի նմուշառվող բույսերի և կտրոնների ընտրությունը պայմանավորված է մշակության տարածքի մակերեսով, որը ներկայացված է աղյուսակ 1-ում, ընդ որում այն վերաբերում է նմուշառված և´ կտրոնների և´ բույսերի քանակին։ Յուրաքանչյուր բույսից վերցվում է մեկ կտրոն։

13. Նմուշառված կտրոնների քանակը կարող է ավելի շատ լինել, քան աղյուսակ 1-ում նշված նվազագույն քանակը, բայց ոչ դրանից պակաս։

14. Մշակության տարածքի այն հատվածը որտեղ բույսերի քանակը չորսից պակաս է՝ նմուշառումը իրականացվում է յուրաքանչյուր բույսից։

15. Նմուշառումը իրականացվում է ամբողջ տարածքից՝ ձևավորելով լատիներեն «W» կամ «Z» տառը։

16. Նմուշառման ընթացքում նմուշառուն մշակության տարածքը (ջերմատուն կամ տնկարան) պայմանականորեն բաժանում է 100 քմ մակերեսով հատվածների՝ քայլելով բույսերի շարքերի նկատմամբ ուղիղ անկյան տակ` մշակության տարածքի տվյալ հատվածի մեկ կետից դեպի դրա հանդիպակած հատվածի կետ։

17. Նմուշառուն նմուշառվող բույսերը ընտրում է պատահականության սկզբունքով՝ սահմանված քանակի բույսերից վերցնելով նմուշներ, միաժամանակ անհրաժեշտ է խուսափել եզրերում կամ անցուղիներում գտնվող բույսերից նմուշառում իրականացնելուց:

18. Նմուշները վերցնում են ջերմատան կողային պատերից 1 մ հեռավորության վրա և մեջտեղում գտնվող բույսերից։

19. Ընտրված յուրաքանչյուր բույսից ընտրում են ցանկացած ցողուն (այդ թվում կենտրոնական ցողունը)՝ բույսի վերերկրյա զանգվածի գագաթնային հատվածի 1/3-ը։

20. Վերոնշյալ հատվածից կտրում են 12,7-20,3 սմ երկարությամբ նմուշ, ընդ որում գագաթնային հատվածից վերցված նմուշը կարող է լինել նաև ծաղկագլխիկը, գագաթնային բողբոջը, կենտրոնական ծաղկագլխիկը կամ միանման այլ հատվածներ։

21. Բույսերից վերցված նմուշները տեղադրում են փաթեթների մեջ, որոնց չափերը պայմանավորված են ջերմատան տվյալ հատվածից հավաքված բույսերի խմբաքանակով։ Չօգտագործված փաթեթները պահվում են առանձին արդեն նմուշառված զանգվածով փաթեթներից։

22. Յուրաքանչյուր փաթեթ փակվում է կպչուն ժապավենով, կնքվում՝ վրան նշելով խմբաքանակի համարը, նմուշառում իրականացնող տեսուչի տվյալները (անուն, ազգանուն, կոնտակտային տվյալներ), լիցենզավորված իրավաբանական անձի անվանումը և կոնտակտային տվյալները, լիցենզիայի համարը, նմուշառման ամիսը, ամսաթիվը:

23. Լիցենզավորված անձը կամ նրա կողմից լիազորված անձը ուղեկցում է Նմուշառուին նմուշառման ամբողջ ընթացքում։

24. Լիցենզավորված անձի գրավոր դիմումի համաձայն Նմուշառուն տրամադրում է նմուշառված զանգվածի երկրորդ օրինակը։

25. Նմուշառված զանգվածով փաթեթների տեղափոխման կամ պահպանման համար օգտագործվում են այլ լրացուցիչ փաթեթներ։

26. Արտադրական կանեփի բույսերի նմուշները նմուշառման օրվանից 4 օրացուցային օրվա ընթացքում Շուկայի վերահսկողական տեսչական մարմնի կողմից տրամադրվում են ՀՀ կառավարության կողմից սահմանած համապատասխան լաբորատորիային՝ ընդունման-հանձնման փաստաթղթի հիման վրա։

27. Եթե նույն օրը հնարավոր չէ նմուշը լաբորատոր փորձաքննության համար ներկայացնել համապատասխան լաբորատորիա, ապա Շուկայի վերահսկողության տեսչական մարմնի կողմից նմուշները պահպանվում են ցածր ջերմաստիճանային և չոր պայմաններում։

28. Մշակության միավոր մակերեսից նմուշառվող բույսերի նվազագույն քանակը սահմանվում է աղյուսակ 1-ով:

Աղյուսակ 1

|  |  |  |  |
| --- | --- | --- | --- |
| Մշակությանտարածքի մակերեսը | Նվազագույն քանակը, հատ | Մշակությանտարածքի մակերեսը | Նվազագույն քանակը, հատ |
| <1000 քմ | 4 | 5,0 – 6,99 հա | 35 |
| < 5000 քմ | 6 | 7,0 – 8,99 հա | 40 |
| 5000-9999 քմ | 9 | 9,0 – 10,99 հա | 45 |
| 1,0-1,499 հա | 12 | 11,0 – 12,99 հա | 50 |
| 1,5 -1,999 հա | 15 | 13,0 – 14,99 հա | 55 |
| 2,0– 2,499 հա | 18 | 15,0 – 19,99 հա | 60 |
| 2,5 – 2,999 հա | 21 | 20,0 – 24,99 հա | 65 |
| 3,0 – 3,499 հա | 24 | 25,0 – 29,99 հա | 70 |
| 3,5 – 3,999 հա | 27 | 30,0 – 34,99 հա | 75 |
| 4,0 – 4,499 հա | 30 | 35 + հա | Յուրաքանչյուր 1 հա-ից 2 կտրոն |
| 4,5 – 4,999 հա | 33 | Օր․40 հա = 80 հատ կտրոն |

**2. ՆՄՈՒՇԱՌՎԱԾ ԶԱՆԳՎԱԾԻ ԵՐԿՐՈՐԴ ՕՐԻՆԱԿԸ**

29. Նմուշառված զանգվածի երկրորդ օրինակ տրամադրելու համար նմուշառումը իրականացվում է կրկնակի՝ սույն հավելվածի երկրորդ գլխի նկարագրվածի համաձայն կամ արդեն նմուշառված զանգվածը բաժանվում է երկու հավասար մասերի՝ պահպանելով կտրոնների ամբողջականությունը (օրինակ՝ 3,0 հա մակերեսով տարածքից հավաքված 24 կտրոնները՝ բաժանել 12-ական երկու մասերի)։

30. Նմուշառված զանգվածի առաջին օրինակը փորձաքննության նպատակով ներկայացվում է համապատասխան լաբորատորիա։

31. Նմուշառված զանգվածի երկրորդ օրինակը տեղադրվում է փաթեթի մեջ և անմիջապես փակվում ու կնքվում։

32. Բացառապես Նմուշառուն իրավունք ունի վերցնել և պահպանել նմուշառված զանգվածի երկրորդ օրինակը։

33.Նմուշառված զանգվածի երկրորդ օրինակը օգտագործվում է, եթե նմուշառված առաջին օրինակը համարվում է լաբորատոր փորձաքննության համար ոչ պիտանի, սակայն այն նախատեսված չէ կրկնակի լաբորատոր փորձաքննության իրականացման կամ ստացված տվյալները ստուգելու նպատակով։

1. **ՆՄՈՒՇԱՊԱՏՐԱՍՏՈՒՄ ԼԱԲՈՐԱՏՈՐ ՓՈՐՁԱՔՆՆՈՒԹՅՈՒՆ ԻՐԱԿԱՆԱՑՆԵԼՈՒ ՀԱՄԱՐ**
2. Փորձարկման համար նմուշները պատրաստվում են հետևյալ կերպ.
	1. Երբ կոմպոզիտային նմուշը ընդունվում է լաբորատորիա, այն չորացվում է մինչև փխրունությունը այնպես, որ պահպանվի նմուշի մեջ THC մակարդակը:
	2. Եթե հնարավոր չէ չորացնել կոմպոզիտային նմուշը, ապա նմուշի ժամանման պահից սկսած 24 ժամվա ընթացքում, այն պետք է պահվի սառցարանում մոտ -20°C կամ ավելի ցածր ջերմաստիճանում, մինչև չորանալը:
3. Չորացման սկզբնական փուլից հետո նմուշը մանրացվում է՝ ներառյալ ծաղկագլխիկները, տերևները և ցողունները՝ օգտագործելով կենտրոնախույս ռոտորային աղաց կամ այլ եղանակով, որը հարմար է, կամ առկա է փարձաքննությունն իրականացնող լաբորատորիայում: Ստացված բոլոր նմուշները պետք է մանրացված լինեն:
4. Լաբորատորիան պետք էս տեղծի և՛ «Թեստային նմուշ», և՛ «Պահվող նմուշ՝ կրկնակի հետազոտման և/կամ անհրաժեշտության դեպքում հաստատման համար»: Լաբորատոր փորձաքննության համար պետք է ընտրվի մեկ, որը մակնշվում է «Թեստային նմուշ»: Նմուշի մյուս մասը մակնշվում է «Պահպանվող նմուշ», որը փաթեթավորվում է և պահվում ապահով տեղում: Փորձարկման լաբորատորիայի ներքին գործողություններ ստանդարտ ընթացակարգերը սահմանում են «Թեստային նմուշի» և «Պահպանվող նմուշի» չափը և բաշխումը:
5. Նմուշները պահվում են ապահով վայրերում, համապատասխան տարաներում (օրինակ՝ շշեր, խողովակներ, սրվակներ և այլն):
6. Լաբորատորիան որոշում է խոնավության պարունակությունը կամ չորացում է փորձանմուշը մինչև հաստատուն քաշը: Նմուշները պետք է չորացվեն մինչև կայուն կորուստ (սովորաբար խոնավության պարունակությունը պետք է կազմի 5-12%), որպեսզի փորձարկումը հնարավոր լինի կատարել հաստատուն քաշի հիման վրա, այսինքն՝ THC-ի տոկոսն ըստ քաշի, նմուշի խոնավությունը բացառելուց հետո: Խոնավության պարունակությունը արտահայտվում է որպես նմուշի խոնավության քանակի և նմուշի չոր պինդ քանակի հարաբերակցությունը:
7. Նմուշը կարող է չորացվել մինչև կայուն քաշը, որպեսզի հեռացվի ամբողջ ջուրը, այնուհետև փորձարկվի հաստատուն քաշի հիման վրա: Եթե ​​նմուշը չորացնելուց անմիջապես հետո չպետք է լուծամզվի, ապա այն պետք է պահվի չորացուցիչի մեջ:
8. Որպես այլընտրանք, նմուշը կարող է վերլուծվել խոնավության պարունակության համար (ջրի քանակի որոշում Կարլ Ֆիշերի եղանակով), և այդ խոնավության պարունակությունը կարող է հաշվառվել THC-ի ընդհանուր արդյունքի մեջ՝ չոր քաշի հիմք ստանալու համար:
9. Նմուշի լուծամզումը պետք է կատարվի հետազոտելի նմուշների քանակից ելնելով 10–ից 30 աշխատանքային օրում՝ նմուշի լաբորատորիա ժամանման պահից սկսած: Լուծամզվածքները պահվում են ապահով վայրերում, համապատասխան տարաներում (օրինակ՝ շշեր, սրվակներ և այլն):

Հավելված 2

Հայաստանի Հանրապետության առողջապահության նախարարի

2023 թվականի \_\_\_\_\_\_\_\_\_\_ \_\_\_\_\_\_-ի N \_\_\_\_\_\_-Լ հրամանի և

Հայաստանի Հանրապետության Էկոնոմիկայի նախարարի

 2023 թվականի \_\_\_\_\_\_\_\_\_\_\_\_ \_\_\_\_\_\_-ի N \_\_\_\_\_\_-Լ հրամանի

ԱՐՏԱԴՐԱԿԱՆ ԿԱՆԵՓԻ ՀԵՏ ԿԱՊՎԱԾ ԳՈՐԾՈՒՆԵՈՒԹՅԱՆ ԻՐԱԿԱՆԱՑՄԱՆ ԼԻՑԵՆԶԻԱ ՍՏԱՑԱԾ ԱՆՁԱՆՑ ՄՈՏ ԳՏՆՎՈՂ ԱՐՏԱԴՐԱԿԱՆ ԿԱՆԵՓԻ ԲՈՒՅՍԵՐԻ ԲՈՒՍԱԽԵԺԻ ԼԱԲՈՐԱՏՈՐ ՀԵՏԱԶՈՏՈՒԹՅՈՒՆՆԵՐԻ (ՓՈՐՁԱՔՆՆՈՒԹՅՈՒՆՆԵՐԻ) ԻՐԱԿԱՆԱՑՄԱՆ ՄԻԱՍՆԱԿԱՆ ՏԵԽՆԻԿԱԿԱՆ ՊԱՅՄԱՆՆԵՐՆ ՈՒ ՉԱՓՈՐՈՇԻՉՆԵՐԸ

**1. ԸՆԴՀԱՆՈՒՐ ԴՐՈՒՅԹՆԵՐ**

 1. Սույն կարգով կարգավորվում են արտադրական կանեփի հետ կապված գործունեության իրականացման լիցենզիա ստացած անձանց մոտ գտնվող արտադրական կանեփի կանեփի բույսերի բուսախեժի լաբորատոր հետազոտությունների (փորձաքննությունների) իրականացման միասնական տեխնիկական պայմանների, չափորոշիչների, տետրահիդրոկանաբինոլի և կանաբիդիոլի քանաակական պարունակության որոշման (ԲԱՀՔ մեթոդով) և փորձարկվող լուծույթի պատրաստման հետ կապված հարաբերությունները։

**2. ՏԵԽՆԻԿԱԿԱՆ ՊԱՅՄԱՆՆԵՐՆ ՈՒ ԼԱԲՈՐԱՏՈՐ ՓՈՐՁԱՔՆՆՈՒԹՅԱՆ ՉԱՓՈՐՈՇԻՉՆԵՐԸ**

2. Փորձարկող լաբորատորիան արտադրական կանեփում THC-ի քանակական որոշման փորձաքննություններ սկսելուց առաջ իրականացնում է փորձաքննության մեթոդի վալիդացիա: Լաբորատոր փորձաքննության մեթոդի պայմանները վալիդացիայի ընթացքում կարող են փոփոխվել: Լաբորատորիայում մեթոդը որպես աշխատանքային (ռուտին) մեթոդ հաստատելուց հետո իրականացնել THC-ի քանակական որոշում:

1. Փորձարկող լաբորատորիան արտադրական կանեփում THC-ի քանակական որոշման փորձաքննությունն իրականացնում է գիտականորեն հիմնավորված մեթոդների կիրառմամբ:

4. Այս պահանջներին համապատասխանող փորձարկման մեթոդոլոգիաները ներառում են հեղուկ քրոմատոգրաֆիկ եղանակները:

**3. ՏԵՏՐԱՀԻԴՐՈԿԱՆԱԲԻՆՈԼԻ ԵՎ ԿԱՆԱԲԻԴԻՈԼԻ ՔԱՆԱԱԿԱԿԱՆ ՊԱՐՈՒՆԱԿՈՒԹՅԱՆ ՈՐՈՇՈՒՄ (ԲԱՀՔ ՄԵԹՈԴՈՎ)**

5. Քրոմատագրման պայմանները՝

1. Աշտարակ-250մմ, 4մմ տրամագիծ, 5մկմ մասնիկների չափ-RP-8
2. Աշտարակի ջերմաստիճան-30°C
3. Շարժուն ֆազ-ացետոնիտրիլ:ջուր (8:2), իզոկրատիկ
4. Հոսքի արագություն-1մլ/ր,
5. Դետեկտում- PDA-220նմ, 240նմ
6. Ներարկման ծավալ-10մկլ,
7. Զսպման ժամանակ՝
8. Տետրահիդրոկանաբինոլ-7.1
9. Կանաբիդիոլ-4.9
10. Ստանդարտ լուծույթի պատրաստում
11. 1մգ Տետրահիդրոկանաբինոլի ստանդարտ/մլ մեթանոլում (խիտ լ-թ 1)
12. Նոսրացում 1-100մկլ խիտ լ-թ 1-ին ավելացնել 900մկլ մեթանոլ (խիտ լ-թ 2)
13. Նոսրացում 2-100մկլ խիտ լ-թ 2-ին ավելացնել 900մկլ մեթանոլ:
14. (Ստանդարտ լուծույթի պահել մութ եւ սառը պայմաններում 4 ամսից ոչ ավել)

**4.ՓՈՐՁԱՐԿՎՈՂ ԼՈՒԾՈՒՅԹԻ ՊԱՏՐԱՍՏՈՒՄ**

1. 500մգ չոր, հոմոգենիզացված կանեփի բույսի զանգվածին ավելացնել 5մլ մեթանոլի և քլորոֆորմի լուծույթի ( 9/1 հարաբերակցություն), 10 վայրկյան խառնել խառնիչով, հետո 15ր դնել ՈՒՁ բաղնիք՝ 5րոպեն մեկ խառնելով, ապա ցենտրիֆուգել: Վերցնել 200մկլ վերնստվածքային հեղուկ և տեղափոխել հարմար տարրայի մեջ դերիվատիզացիայի համար: Լուծիչը ամբողջությանբ գոլորշիացվում է ազոտի օգնությամբ: Նմուշը ենթարկվում է դեկարբօքսիլացման 15ր 210°C ջերմաստիճանային պայմաններում: Մնացորդը լուծել 200մկլ մեթանոլի և քլորոֆորմի լ-թում (9/1 հարաբերակցություն): Ապա ստացված լուծույթը նոսրացնել 100անգամ,եթե նմուշը պարունակում է քիչ քանակությամբ տետրահիդրոկանաբինոլ (C<0.5) նոսրացնել ոչ թե 100 այլ 10 անգամ: